Πύργος της Χιλιετίας (Βιέννη)

Ο Πύργος της Χιλιετίας είναι ουρανοξύστης 50 ορόφων, ύψους 171 μέτρων. Είναι το δεύτερο ψηλότερο κτήριο στη Βιέννη και το δεύτερο ψηλότερο κτήριο στην Αυστρία. Ο πύργος βρίσκεται στη Handelskai 94–96 στην 20η συνοικία Μπριγκιτενάου στη Βιέννη της Αυστρίας. Μια κεραία είναι τοποθετημένη στην κορυφή του πύργου και έτσι το συνολικό ύψος του κτηρίου ανέρχεται στα 202 μέτρα. Όμως δεν υπολογίζεται στο αρχιτεκτονικό ύψος του κτηρίου. Είναι ένα πολυλειτουργικό κτήριο στις όχθες του Δούναβη και φέρει επίσης τον τίτλο «Μπλε Κτήριο». Περίπου 10.000 ειδικοί αισθητήρες χρησιμοποιούνται για την παρακολούθηση των συνθηκών θερμοκρασίας και φωτός στο κτήριο. Έτσι μπορεί να γίνει εξοικονόμηση ενέργειας. Έχει λάβει βραβείο ενεργειακής απόδοσης από το Γερμανικό Συμβούλιο Βιώσιμων Κτηρίων (DGNB).Το Πύργος της Χιλιετίας σχεδιάστηκε από τους αρχιτέκτονες Γκούσταβ Πέιχλ, Μπόρις Ποντρέτσα και Ρούντολφ Βέμπερ. Ο πύργος έχει 50 ορόφους, εξυπηρετεί εμπορικούς και οικιστικούς σκοπούς και είναι το επίκεντρο ενός συγκροτήματος, που είναι γνωστό ως «Πόλη της Χιλιετίας» (Millennium City). Ολοκληρώθηκε το 1999 για την έλευση της τρίτης χιλιετίας. Ο πύργος γραφείων έχει συνολική επιφάνεια 47.200 τ.μ. , εκ των οποίων 38.500 τ.μ. χρησιμοποιούνται ως χώροι γραφείων. Η υπόλοιπη περιοχή είναι σε 2 επίπεδα είναι γενικά διαθέσιμη και χρησιμοποιείται για ένα εμπορικό κέντρο (Millennium City), εστιατόρια και έναν πολυκινηματογράφο (UCI). Ο Πύργος της Χιλιετίας κατασκευάστηκε σε εξαιρετικά σύντομο χρονικό διάστημα. Χάρη στην αποτελεσματική οργάνωση όλων των βημάτων κατασκευής και τις σύγχρονες τεχνικές δόμησης είχαν κατασκευαστεί κατά μέσο όρο 2 ½ όροφοι την εβδομάδα και το κτήριο ολοκληρώθηκε το 1999.

 Το σχήμα του πύργου σχηματίζεται από δύο γυάλινα κυλινδρικά κτίσματα, που συνδέονται μεταξύ τους, και που υποστηρίζονται από μια χαλύβδινη σύνθετη κατασκευή. Ο Πύργος της Χιλιετίας σχεδιάστηκε από τους αρχιτέκτονες Γκούσταβ Πέιχλ, Μπόρις Ποντρέτσα και Ρούντολφ Βέμπερ.Ανάδοχος λειτουργίας ήταν η κοινοπραξία Habau - Voestalpine - MCE. Το 2015 και το 2016, ο Πύργος της Χιλιετίας εκσυγχρονίστηκε πλήρως από τους διάσημους Γερμανούς αρχιτέκτονες Ippolito Fleitz Group. Στον Πύργο της Χιλιετίας, περίπου 136 εταιρείες έχουν νοικιάσει χώρους γραφείων, συμπεριλαμβανομένων μεγάλων διεθνών εταιρειών όπως η Xerox. Οι περισσότερες διεκπεραιώνουν από εκεί τις δραστηριότητές τους στην Ανατολική Ευρώπη, όπως και πολλές άλλες διεθνείς εταιρείες στη Βιέννη, και αξιοποιούν τα πλεονεκτήματα, που παρέχονται από τις καλές αυστριακές σχέσεις με τις χώρες της Ανατολικής Ευρώπης. Μεταξύ άλλων ενοικιαστών περιλαμβάνονται και οι εξής εταιρείες: Cirquent, Trivadis, CSC, Carlson Wagonlit, Inode (UTA), Agip και Cisco. Ο ιδιοκτήτης Γκέοργκ Στουμπφ πούλησε τον Πύργο της Χιλιετίας στη Βιέννη στις 25 Ιουλίου 2003 μαζί με τη Πόλη της Χιλιετίας στον εκδοτικό οίκο MPC (Münchmeyer Capital) με έδρα το Αμβούργο. Η τιμή αγοράς ήταν 360 εκατομμύρια ευρώ, που είναι σχεδόν 15 φορές το ετήσιο εισόδημα των 24,5 εκατομμυρίων ευρώ (2002) που αντιστοιχεί στη Πόλη της Χιλιετίας, η οποία βρίσκεται δίπλα στα γραφεία στον Πύργο και σχηματίζει ένα εμπορικό κέντρο, κτήρια κατοικιών και το μεγαλύτερο κινηματογραφικό συγκρότημα στην Αυστρία. Λαμβάνοντας υπόψη το κόστος δόμησης των 145 εκατ. ευρώ, προκύπτει κέρδος 215 εκατ. ευρώ. Ως μέρος του κτηρίου κατασκευάστηκε επίσης η δική του εσωτερική τηλεπικοινωνιακή υποδομή, οπότε το MCN Millennium Communication Network AG ενεργούσε ως πάροχος τηλεφωνικών και διαδικτυακών υπηρεσιών. Με την κοινή χρήση της υποδομής της Telekom Austria, αυτό θα μπορούσε επίσης να χρησιμεύσει ως πάροχος σε όλη τη χώρα. Καθώς το MCN αντιμετώπισε οικονομικές δυσκολίες το 2000, το υπάρχον δίκτυο εξαγοράστηκε από την Inode (UTA) Αυστρίας. Επίσημη σελίδα Millennium-City-Homepage (Γερμανικά) Millennium Tower στο Emporis.com, γενική βάση δεδομένων ουρανοξυστών Millennium Tower στο SkyscraperPage.com